Борис Младенов-Young
Аз древногръцка мъдрост нося в мен…

chitanka.info

Аз древногръцка мъдрост нося в мен:

„Всичко тече и всичко се развива“.[1]

Каква велика мисъл! И правдива —

звучи съвременно до днешен ден.

И както пясъка нагорещен

в пустинна нощ под нулата изстива,

така подобна мрачна перспектива

грози сърцето ти в любовен плен.

Не чакай да е вечна любовта!

Търпи метаморфози също тя,

както водата без следа изтича…

И като станеш старец беловлас

ще те напуснат всички, без оназ,

която безрезервно те обича!

Сидни, Австралия — 2015 г.

[1] Панта рей, панта киней — всичко тече, всичко се развива. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.